Nariadenie Komisie (EHS) č. 3786/89
z 15. decembra 1989,
ktorým sa Portugalsku povoľuje zrušiť dovozné clá na pokrutiny pochádzajúce z ostatných členských štátov a uplatniť dovozné clá podľa Spoločného colného sadzobníka pri dovoze pokrutín z tretích krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na Zmluvu o pristúpení Španielska a Portugalska, najmä na jej článok 243 ods. 4,
keďže prvá zarážka článku 243 ods. 4 písm. a) zmluvy o pristúpení stanovuje, že Portugalsko môže na vlastnú žiadosť pristúpiť k zrušeniu dovozných ciel na olejnaté semená a plody a na ich druhotné produkty alebo k urýchleniu vyrovnávania týchto ciel;
keďže nariadenie Komisie (EHS) č. 566/87 [1] povoľuje Portugalsku čiastočné pozastavenie dovozných ciel na pokrutiny až do 31. decembra 1987; keďže nariadenie Komisie (EHS) č. 1692/88 [2] stanovuje to isté povolenie do 31. decembra 1988; keďže cieľom tohto opatrenia bolo uľahčiť zásobovanie portugalskej krmovinárskej oblasti pokrutinami; keďže platnosť faktorov, ktoré odôvodnili prijatie tohto opatrenia, zostávajú nezmenené; keďže na základe uvedeného článku 243 Portugalsko požiadalo o povolenie zrušenia ciel na dovoz pokrutín vis-à-vis ostatným členom spoločenstva a o možnosť uplatnenia ciel zo Spoločného colného sadzobníka na dovoz pokrutín vis-à-vis tretích krajín od 1. januára 1990;
keďže opatrenia tohto nariadenia sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Portugalsku sa povoľuje zrušiť clá vzťahujúce sa na dovoz pokrutín a iných pevných zbytkov spadajúcich pod kódy KN 23040000, 23050000 a 2306, s výnimkou kódov 23069011 a 23069019, pochádzajúcich z ostatných členských štátov a na uplatnenie ciel zo Spoločného colného sadzobníka na dovoz z tretích krajín.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Bude sa uplatňovať od 1. januára 1990.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 15. decembra 1989